Kembang ana ing kèlèk godhong, cerak pucuk pang. Kembang jantan jroning bulir wangun gada dawa sing nggantung, 15–25 cm, ijo enom lan dadi kuning yèn mateng, serbuk sari kuning lan gampang diaburaké angin. Kembang majemuk betina wangun bulet utawa rada silindris, 5-7 × 8–10 cm, ijo. Woh majemuk arupa perkembangan saka kembang betina majemuk, kanthi dhiameter 10–30 cm. Forma wewiji (timbul) mawa eri-eri empuk lan cendhèk, ijo tuwa. Forma ora wewiji (sukun) biasané duwé kulit woh ijo semu kuning, mawa eri-eri sing karédhuksi dadi pola mata fasèt segi-4 utawa segi-6 ing kulité.